ડમ્પિંગ રોડના સ્મશાનમાં પોતાના સ્વજનનાં અંતિમ દર્શન માટે આવેલી એક વ્યક્તિએ મિડ-ડે LOCALને કહ્યું હતું કે ‘સ્મશાન જેવી જગ્યામાં દારૂની બૉટલો જોઈને અમે બધા આર્યમાં ડૂબી ગયા હતા. આવી પવિત્ર જગ્યાનું આવું અપમાન કઈ રીતે કોઈ કરી શકે? ભગવાનની કૃપાથી હું પહેલી વાર જ સ્મશાનમાં આવ્યો છું. એક તરફ સ્મશાનમાં રિનોવેશનનું કામ ચાલુ છે એની ગંદકી અને બીજી તરફ તૂટેલી દારૂની બૉટલો ચારે તરફ ફેલાયેલી છે, કોઈને વાગી ગઈ તો? કોઈ આવી બેદરકારી સાથે આ જગ્યાની સારસંભાળ કઈ રીતે લઈ શકે? BMC અને સ્મશાનના કર્તાહર્તાઓએ આ તરફ પણ થોડું ધ્યાન આપવું જરૂરી છે.’